ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006616
//อ้างอิงเลขที่รับแจ้ง 70/66
ขอให้แก้ไขปัญหากรณีได้รับความเดือดร้อนจากการสั่นสะเทือนและเสียงดังไม่ทราบสาเหตุจากโรงงาน(ไม่ทราบชื่อ) หมู่บ้านนักกีฬาแหลมทอง แขวงทับช้าง เขตสะพานสูง กรุงเทพมหานคร จุดสังเกตโรงงานดังกล่าวจะตั้งอยู่ท้ายสุดของหมู่บ้านนักกีฬาแหลมทอง โดยผู้ร้องแจ้งว่า โรงงานดังกล่าว เป็นโรงงานขนาดใหญ่ (ไม่ทราบแน่ชัดว่าประกอบกิจการอะไร) เจ้าของโรงงานฯ เป็นสมาชิกสภาผู้แทนราษฎร เพศชาย (ทราบชื่อและนามสกุล) ลักษณะโรงงานฯ จะมีการสร้างรั้วสูง ความสูงขนาดเท่าบ้าน 2 ชั้น  มีการตั้งเครื่องปรับอากาศเป็นจำนวนมาก ซึ่งเครื่องปรับอากาศแต่ละเครื่อง จะตั้งห่างกัน 1 เมตร โดยเครื่องปรับอากาศ 2 เครื่อง จะตั้งอยู่ที่พื้น และเครื่องปรับอากาศ 1 เครื่อง จะตั้งอยู่ที่รั้ว แต่การตั้งเครื่องปรับอากาศจะไว้ด้านหลังบ้านของประชาชน โดยโรงงานฯ จะมีการเปิดเครื่องปรับอากาศ ตลอดทั้งวัน ตั้งแต่ช่วงเวลา 08.00 น. เป็นต้นไป เป็นประจำทุกวันจันทร์ถึงวันเสาร์ และเมื่อเวลาเปิดเครื่องปรับอากาศ เกิดการสั่นสะเทือน เสียงดัง และมีลมร้อนออกมา นั้น
ปัจจุบันเมื่อวันที่ 17 กุมภาพันธ์ 2566 เวลา 07.45 น. ผู้ร้องได้รับผลกระทบจากเสียงดังและการสั่นสะเทือนเช่นเดิม ก่อนหน้านี้หน่วยงานที่เกี่ยวข้องเป็นเจ้าหน้าที่สำนักงานเขตสะพานสูงได้ตรวจสอบปัญหาที่เกิดขึ้นแจ้งว่าที่เกิดเหตุเป็นสำนักงาน โดยมุ่งประเด็นไปที่คอมเพลสเซอร์แอร์ของเครื่องปรับอากาศซึ่งไม่พบเหตุเดือดร้อน แต่ก็มิได้แจ้งผู้ร้องทราบเพิ่มเติมว่าภายในมีเครื่องจักรหรืออุปกรณ์ใดหรือไม่ การสั่นสะเทือนไม่ทราบสาเหตุ เพราะผู้ร้องเองไม่สามารถทราบได้ว่าเครื่องจักรหรืออุปกรณ์ใดที่มีเสียงดังและเกิดการสั่นสะเทือนอยู่ภายใน โดยที่ผู้ร้องสามารถมองเห็นได้มีเฉพาะเครื่องปรับอากาศและที่ประกอบกิจการดังกล่าวมีสภาพเหมือนมีการซ่อมรถขนาดใหญ่ ผู้ร้องได้ทราบข้อมูลจากผู้มีประสบการณ์เกี่ยวกับการสั่นสะเทือนดังกล่าวคาดว่าอาจมาจากเครื่องปั่นไฟ เครื่องกำเนิดไฟฟ้าหรือไดนาโม จึงประสงค์ให้หน่วยงานที่เกี่ยวข้องลงพื้นที่ตรวจสอบอีกครั้ง
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata